ΑΠΟΦΑΣΕΙΣ
Αριθμ. απόφ. 80/26-02-2024
Τροποποίηση Κανονισμού Προγράμματος Μεταπτυχιακών Σπουδών της Ιατρικής Σχολής του
Εθνικού και Καποδιστριακού Πανεπιστημίου
Αθηνών με τίτλο «Παγκόσμια Υγεία-Ιατρική των
Καταστροφών» («MSc in Global Health-Disaster
Medicine»).
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Λαμβάνοντας υπόψη:
1. Tις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141), και ειδικότερα
τα άρθρα 79 έως και 88,
2. την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 ”Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα»,
3. την υπό στοιχεία 18137/Ζ1/26-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079),
4. τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83),
5. το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124),
6. τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189) και ιδίως τα άρθρα 14 και 15,
7. την υπό στοιχεία Φ5/89656/Β3/13-8-2007 απόφαση
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466),
8. την υπ’ αρ. 1432/20-01-2023 (Β’ 392) απόφαση της Συγκλήτου του ΕΚΠΑ με την οποία εγκρίθηκε ο Κανονισμός
Μεταπτυχιακών και Διδακτορικών Σπουδών του ΕΚΠΑ,
9. την υπ’ αρ. 987/28-8-2018 (Β’ 4317) απόφαση Συγκλήτου του ΕΚΠΑ με την οποία επανιδρύθηκε το ΠΜΣ
«Παγκόσμια Υγεία-Ιατρική των Καταστροφών» της Ιατρικής Σχολής του ΕΚΠΑ,
10. την υπ’ αρ. 206/09-04-2020 (Β’ 1725) απόφαση της
Συγκλήτου του ΕΚΠΑ με την οποία εγκρίθηκε ο κανονισμός του ΠΜΣ «Παγκόσμια Υγεία-Ιατρική των Κατα-
στροφών» («MSc in Global Health-Disaster Medicine»)
της Ιατρικής Σχολής του ΕΚΠΑ,
11. το απόσπασμα πρακτικού της Συνέλευσης της Ιατρικής Σχολής του ΕΚΠΑ (συνεδρίαση 30-11-2023),
12. το απόσπασμα πρακτικού της Συγκλήτου του ΕΚΠΑ
(6η συνεδρία 31-01-2024),
13. το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την τροποποίηση του Κανονισμού του Προγράμματος
Μεταπτυχιακών Σπουδών της Ιατρικής Σχολής του ΕΚΠΑ
με τίτλο «Παγκόσμια Υγεία-Ιατρική των Καταστροφών»
(«MSc Global Health-Disaster Medicine»), από το ακαδημαϊκό έτος 2023-2024, σύμφωνα με τις διατάξεις του
ν. 4957/2022 και τον Κανονισμό Μεταπτυχιακών και Διδακτορικών Σπουδών του ΕΚΠΑ, ως ακολούθως:
Άρθρο 1
Αντικείμενο - Σκοπός
1.1 Σκοπός του Π.Μ.Σ. «Παγκόσμια Υγεία-Ιατρική των
Καταστροφών» («Global Health-Disaster Medicine») είναι
η θεωρητική και πρακτική κατάρτιση, αλλά και η απόκτηση δεξιοτήτων σε θέματα διαχείρισης κρίσεων υγεί-
ας, επείγουσας ιατρικής, ιατρικής ευπαθών ομάδων με
έμφαση στους μεταναστευτικούς πληθυσμούς. Παράλληλα διδάσκονται θέματα ψυχικής υγείας, κοινωνικής
πολιτικής, ανθρωπιστικού δικαίου και βασανιστηρίων,
αλλά και θέματα επικοινωνίας της υγείας, επικοινωνιακής
διαχείρισης του κινδύνου, θέματα διαφάνειας και ανοικτών δεδομένων στη δημόσια υγεία, καθώς και θέματα
συμμετοχικού σχεδιασμού δημόσιων πολιτικών υγείας.
Συγκεκριμένα το ΠΜΣ παρέχει γνώσεις για διαχείριση
κρίσεων φυσικών καταστροφών και συρράξεων, για
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1633
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1633/11.03.2024
αρχές λειτουργίας και διοργάνωση υπηρεσιών πολιτικής προστασίας, για σύγχρονες μεθόδους εκτίμησης
βαρύτητας, διακομιδής και περίθαλψης θυμάτων μαζικών καταστροφών, για τις παγκόσμιες και εθνικές προ-
τεραιότητες σε ζητήματα δημόσιας υγείας, διατροφής
των πληθυσμών, ιατρικής ταξιδιωτών, επιδημιολογίας
τροπικών νοσημάτων και σύγχρονων μεταδιδόμενων
νόσων, για προβλήματα υγείας των ευπαθών ομάδων
πληθυσμού, όπως πρόσφυγες, ηλικιωμένοι, παιδιά, ουσιοεξαρτημένοι κ.λπ., για τα ειδικά προβλήματα της υγείας
της αναπαραγωγής και της υγείας σχετικής με το φύλο,
για αρχές λειτουργίας διεθνών οργανισμών υγείας και
οργανισμών αρωγής, για αρχές Διεθνούς Δικαίου, Γεωπολιτικής και παγκοσμιοποίησης των προβλημάτων υγείας,
διαπολιτισμικές και διαθρησκευτικές ιδιαιτερότητες που
σχετίζονται με την υγεία.
1.2 Το ΠΜΣ οδηγεί στην απονομή Διπλώματος Μεταπτυχιακών Σπουδών στην «Παγκόσμια Υγεία-Ιατρική των
Καταστροφών», μετά την πλήρη και επιτυχή ολοκλήρωση των σπουδών με βάση το πρόγραμμα σπουδών, στις
εξής ειδικεύσεις:
1. Διεθνής ιατρική-Διαχείριση Κρίσεων Υγείας
(«International Medicine-Health Crisis Management»).
2. Ιατρική καταστροφών-Διαχείριση Κρίσεων Υγείας.
1.3 Οι τίτλοι απονέμονται από την Ιατρική Σχολή του
Εθνικού και Καποδιστριακού Πανεπιστημίου Αθηνών.
1.4 Πρόκειται για δυο σχετικά νέα επιστημονικά πεδία
που γνωρίζουν ραγδαία ανάπτυξη σε προπτυχιακό και
μεταπτυχιακό επίπεδο παγκοσμίως στις ιατρικές σχολές.
Αναπτύχθηκαν για να απαντήσουν στο περίπλοκο πεδίο
των αναγκών και προκλήσεων υγείας που χαρακτηρίζει
τον σύγχρονο κόσμο:
- «Φαινόμενο επιδημιολογικής μετάβασης»,
- αύξηση της έντασης ανθρωπογενών ή φυσικών καταστροφών,
- διεύρυνση των ανισοτήτων,
- ενδυνάμωση ασθενών και κοινοτήτων σε παγκόσμιο
επίπεδο.
Τα ζητήματα αυτά απαιτούν μια καινοτόμο προσέγγιση
με έντονο διεπιστημονικό χαρακτήρα. Το μεταπτυχιακό
πρόγραμμα συνολικά φιλοδοξεί να προετοιμάσει επαγγελματίες, ερευνητές και διαχειριστές προγραμμάτων
υγείας (Managers & Policy Makers) με έναν ισχυρό συνδυασμό τεχνικής κατάρτισης, ερευνητικών δεξιοτήτων,
ικανότητας στρατηγικής ανάλυσης, αλλά και αντίστοιχου
επαγγελματικού ήθους.
Άρθρο 2
Δομή και Όργανα του ΠΜΣ
Αρμόδια όργανα για τη λειτουργία του Π.Μ.Σ. σύμφωνα με τον ν. 4957/2022 είναι:
2.1 Σε επίπεδο Ιδρύματος αρμόδια όργανα είναι η Επιτροπή Μεταπτυχιακών Σπουδών και η Σύγκλητος.
2.2 Σε επίπεδο Ιατρικής Σχολής αρμόδια όργανα είναι:
2.2.1 Η Συνέλευση της Ιατρικής Σχολής του ΕΚΠΑ. Αρμοδιότητες της Συνέλευσης είναι να:
α) εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τροποποίησης
Π.Μ.Σ., καθώς και την παράταση της διάρκειας του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. της Ιατρικής Σχολής
του ΕΚΠΑ,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των ΔΠΜΣ στα οποία
συμμετέχει η Ιατρική Σχολή του ΕΚΠΑ,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων του Π.Μ.Σ. και δύναται να αναθέτει επικουρικό δι-
δακτικό έργο σε Π.Μ.Σ. στους υποψήφιους διδάκτορες
της Ιατρικής Σχολής, υπό την επίβλεψη διδάσκοντος του
Π.Μ.Σ.,
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές/τριες τη διεξαγωγή επικουρικού διδακτικού έργου σε προγράμματα
σπουδών πρώτου κύκλου σπουδών της Ιατρικής Σχολής,
ι) ασκεί κάθε άλλη νόμιμη αρμοδιότητα.
Με απόφαση της Συνέλευσης της Ιατρικής Σχολής οι
αρμοδιότητες των περ. δ) και στ) δύναται να μεταβιβάζονται στη Σ.Ε. του Π.Μ.Σ.
2.2.2 Η Συντονιστική Επιτροπή (Σ.Ε.)
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Δ.Ε.Π. της Ιατρικής Σχολής
και ομότιμους καθηγητές/τριες, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν
διδακτικό έργο στο Π.Μ.Σ. Τα μέλη της Σ.Ε. καθορίζονται
με απόφαση της Συνέλευσης της Ιατρικής Σχολής. Η Σ.Ε.
είναι αρμόδια για την παρακολούθηση και τον συντονισμό της λειτουργίας του προγράμματος και ιδίως:
α) καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση της Ιατρικής Σχολής,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση της Ιατρικής Σχολής
την κατανομή του διδακτικού έργου, καθώς και την ανάθεση διδακτικού έργου,
στ) εισηγείται προς τη Συνέλευση της Ιατρικής Σχολής
την πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση της Ιατρικής Σχολής,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1633/11.03.2024
η) εισηγείται προς τη Συνέλευση της Ιατρικής Σχολής
την ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
2.2.3 Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. της Ιατρικής Σχολής κατά προτεραιότητα
βαθμίδας καθηγητή ή αναπληρωτή καθηγητή και ορίζεται με απόφαση της Συνέλευσης της Ιατρικής Σχολής
για διετή θητεία, με δυνατότητα ανανέωσης χωρίς περιορισμό.
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
α) προεδρεύει της Σ.Ε, συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και τη λειτουργία του Π.Μ.Σ. προς τη Συνέλευση της
Ιατρικής Σχολής,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων
των οργάνων του Π.Μ.Σ. και του Εσωτερικού Κανονισμού μεταπτυχιακών και διδακτορικών προγραμμάτων
σπουδών, καθώς και την παρακολούθηση εκτέλεσης του
προϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/τρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
2.3 Γραμματειακή υποστήριξη Π.Μ.Σ.
α) Η Γραμματεία της Ιατρικής Σχολής είναι αρμόδια για
τη γραμματειακή και διοικητική υποστήριξη του Π.Μ.Σ.
β) Το Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, εξω-
τερικούς συνεργάτες για τη γραμματειακή και διοικητική
υποστήριξη, οι οποίοι και πάλι βρίσκονται υπό την επιστασία της Γραμματείας της Ιατρικής Σχολής.
Άρθρο 3
Κατηγορίες και αριθμός Εισακτέων
3.1 Στο Π.Μ.Σ. γίνονται δεκτοί πτυχιούχοι πανεπιστημίων των Ιατρικών Σχολών της ημεδαπής και συναφών
Τμημάτων της ημεδαπής ή Τμημάτων αναγνωρισμένων
ομοταγών ιδρυμάτων της αλλοδαπής, πτυχιούχοι Τ.Ε.Ι.
συναφούς γνωστικού αντικειμένου, καθώς και απόφοιτοι
άλλων Τμημάτων ΑΕΙ και ΤΕΙ της ημεδαπής ή ομοταγών
αναγνωρισμένων της αλλοδαπής, γνωστικών αντικειμένων που είναι σε συνάφεια με το αντικείμενο του Π.Μ.Σ.
3.2 Ο ανώτατος αριθμός των εισακτέων φοιτητών/τριών στο Πρόγραμμα Μεταπτυχιακών Σπουδών ορίζεται
σε πενήντα (50) ανά ειδίκευση και εκατό (100) συνολικά.
Ο ανώτατος αριθμός εισακτέων προσδιορίζεται σύμφωνα με τον αριθμό των διδασκόντων του Π.Μ.Σ. και
την αναλογία φοιτητών-διδασκόντων, την υλικοτεχνική
υποδομή, τις αίθουσες διδασκαλίας, την απορρόφηση
των διπλωματούχων από την αγορά εργασίας.
3.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
Άρθρο 4
Τρόπος Εισαγωγής
4.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών ΕΚΠΑ και τις προβλέψεις του
παρόντος Κανονισμού.
4.2 Κάθε Απρίλιο, με απόφαση της Συνέλευσης της
Ιατρικής Σχολής του Ε.Κ.Π.Α, δημοσιεύεται και αναρτάται
στην ιστοσελίδα της Ιατρικής Σχολής και του Ιδρύματος
προκήρυξη για την εισαγωγή μεταπτυχιακών φοιτητών/
τριών στο Π.Μ.Σ. Οι σχετικές αιτήσεις μαζί με τα απαραίτητα δικαιολογητικά κατατίθενται στη Γραμματεία του
Π.Μ.Σ., σε προθεσμία που ορίζεται κατά την προκήρυξη
και μπορεί να παραταθεί με απόφαση της Συνέλευσης
της Ιατρικής Σχολής.
4.3 Η Συνέλευση της Ιατρικής Σχολής αναθέτει στη Σ.Ε.
τη διαδικασία επιλογής των εισακτέων.
4.4 Απαραίτητα δικαιολογητικά είναι:
- Αίτηση συμμετοχής
- Βιογραφικό σημείωμα
- Φωτοτυπία δύο όψεων της αστυνομικής ταυτότητας
- Αντίγραφο πτυχίου ή βεβαίωση περάτωσης σπουδών
(σε περίπτωση πτυχίου από Ίδρυμα της αλλοδαπής και
επίσημη μετάφρασή του στα ελληνικά)
- Αναλυτική βαθμολογία προπτυχιακών μαθημάτων
- Πιστοποιητικό γλωσσομάθειας αγγλικής γλώσσας,
τουλάχιστον επιπέδου Β2. Σε περίπτωση μη ύπαρξης
αντίστοιχου πιστοποιητικού, ο υποψήφιος πιστοποιείται
μέσω εξετάσεων γλωσσομάθειας
- Συστατικές επιστολές
- Επιστημονικές δημοσιεύσεις, εάν υπάρχουν
- Αποδεικτικά επαγγελματικής ή ερευνητικής δραστηριότητας, εάν υπάρχουν
- Πιστοποιητικό ελληνομάθειας ή επαρκής, διαπιστωμένη από την Επιτροπή Επιλογής Εισακτέων του ΠΜΣ, γνώση
της ελληνικής γλώσσας για αλλοδαπούς υποψήφιους
- Αναγνώριση ακαδημαϊκού τίτλου σπουδών της αλλοδαπής
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Προκειμένου να αναγνωριστεί ένας τίτλος σπουδών
πρέπει το ίδρυμα που απονέμει τους τίτλους να συμπεριλαμβάνεται στον κατάλογο των αλλοδαπών ιδρυμάτων,
που τηρεί και επικαιροποιεί ο Δ.Ο.Α.Τ.Α.Π.,
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του ν. 4957/2022, τότε ο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1633/11.03.2024
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
Κριτήριο
Άριστα
Πτυχίο Ιατρικής
Πτυχίο άλλης υγειονομικής σχολής - AEI
Πτυχίο άλλης υγειονομικής σχολής - TEI
Πτυχίο άλλης σχολής - AEI
Πτυχίο άλλης σχολής - ΤEI
Προηγούμενες σπουδές ή διπλώματα
δεξιοτήτων σχετικά με το αντικείμενο του
ΠΜΣ [ βαθμολογούνται 1-10 κάθε ένα ]
Την ερευνητική δραστηριότητα σε θέματα
σχετικά με το αντικείμενο του ΠΜΣ
[βαθμ 1-10]
Προηγούμενη πρακτική εμπειρία ή
προηγούμενη εθελοντική δράση σε
υπηρεσίες ή οργανισμούς σχετικούς
με το αντικείμενο του ΠΜΣ [ βαθμ 1-10]
Την προσκόμιση δύο συστατικών
επιστολών ή άλλων στοιχείων (εργασιών,
δημοσιεύσεων, πιστοποιητικών κ.λπ.)
Την δημόσια Συνέντευξη από την Επιτροπή
ΕΕΜΦ που θα εκτιμήσει μεταξύ άλλων
το ενδιαφέρον του υποψήφιου για το
αντικείμενο και την πρόθεσή του να
απασχοληθεί σε αντικείμενα σχετικά με το
ΠΜΣ [βαθμ 1-10]
Όλοι οι υποψήφιοι πρέπει να έχουν
αποδεδειγμένα επαρκή γνώση Αγγλικής
γλώσσας (επιπέδου τουλάχιστον Β2=5,
C2=10)
4.7 Με βάση τα συνολικά κριτήρια, η Σ.Ε. καταρτίζει τον
πίνακα αξιολόγησης των φοιτητών/τριών και τον καταθέτει προς έγκριση στη Συνέλευση της Ιατρικής Σχολής.
Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός τριάντα (30) ημερών από
την απόφαση της Συνέλευσης της Ιατρικής Σχολής.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ουσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
Άρθρο 5
Διάρκεια Φοίτησης
5.1 Η χρονική διάρκεια φοίτησης στο ΠΜΣ που οδηγεί
στη λήψη Διπλώματος Μεταπτυχιακών Σπουδών (Δ.Μ.Σ.)
ορίζεται σε τέσσερα (4) ακαδημαϊκά εξάμηνα, στα οποία
περιλαμβάνεται και ο χρόνος εκπόνησης διπλωματικής
εργασίας.
5.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη Συνέ-
λευση της Ιατρικής Σχολής. Η παράταση δεν υπερβαίνει
τα δύο (2) ακαδημαϊκά εξάμηνα. Έτσι, ο ανώτατος επιτρεπόμενος χρόνος ολοκλήρωσης των σπουδών ορίζεται
στα έξι (6) ακαδημαϊκά εξάμηνα.
5.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή τους
προς τη Συνέλευση της Ιατρικής Σχολής, δύνανται να
διακόψουν τη φοίτησή τους για χρονική περίοδο που δεν
υπερβαίνει τα δύο (2) συνεχόμενα εξάμηνα. Αναστολή
φοίτησης χορηγείται για σοβαρούς λόγους (στρατιωτική
θητεία, ασθένεια, λοχεία, απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
5.4 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση
από τη Σ.Ε., η οποία και εισηγείται στη Συνέλευση της
Ιατρικής Σχολής.
Άρθρο 6
Πρόγραμμα Σπουδών
6.1 Το ΠΜΣ ξεκινά το χειμερινό εξάμηνο εκάστου ακαδημαϊκού έτους.
6.2 Για την απόκτηση διπλώματος του Π.Μ.Σ. απαιτούνται συνολικά εκατόν είκοσι (120) πιστωτικές μονάδες
(ECTS). Όλα τα μαθήματα διδάσκονται εβδομαδιαίως και,
κατά περίπτωση, περιλαμβάνουν διαλέξεις, ασκήσεις,
εκπόνηση εργασιών και σεμινάρια.
6.3 Η γλώσσα διδασκαλίας η ελληνική και κατά περίπτωση η αγγλική γλώσσα (π.χ. πρόσκληση ξένων ομιλη-
τών), ενώ η γλώσσα συγγραφής της μεταπτυχιακής διπλωματικής εργασίας είναι η ελληνική ή η αγγλική γλώσσα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1633/11.03.2024
6.4 Κατά τη διάρκεια των σπουδών, οι μεταπτυχιακοί φοιτητές/τριες υποχρεούνται σε παρακολούθηση και επιτυχή
εξέταση μεταπτυχιακών μαθημάτων, ερευνητική απασχόληση και συγγραφή επιστημονικών εργασιών, καθώς και σε
εκπόνηση μεταπτυχιακής διπλωματικής εργασίας.
6.5 Η εκπόνηση της διπλωματικής εργασίας πραγματοποιείται στο 4ο εξάμηνο σπουδών και πιστώνεται με
τριάντα (30) ECTS.
6.6 Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.
6.7 Το ενδεικτικό πρόγραμμα των μαθημάτων διαμορφώνεται ως εξής:
1. Ειδίκευση «Διεθνής Ιατρική-Διαχείριση Κρίσεων Υγείας» “International Medicine-Health Crisis Management”
Α’ Εξάμηνο
Μαθήματα Υποχρεωτικά
Διδ.
ώρες
ECTS
Επιδημιολογία Πεδίου - Δημόσια
Υγεία
Ιατρική Κοινότητας
Μεθοδολογία και Δεοντολογία
της Ιατροβιολογικής Έρευνας
Σύνολο
Β’ Εξάμηνο
Μαθήματα Υποχρεωτικά
Διδ.
ώρες
ECTS
Διεθνής Ιατρική Ι
Ανθρωπιστική Ιατρική
Σύνολο
Γ’ Εξάμηνο
Μαθήματα Υποχρεωτικά
Διδ.
ώρες
ECTS
Διαχείριση Κρίσεων Υγείας
Διεθνής Ιατρική ΙΙ
Σύνολο
Δ’ Εξάμηνο
ECTS
Εκπόνηση μεταπτυχιακής διπλωματικής
εργασίας
Σύνολο
2. Ειδίκευση: «Ιατρική Καταστροφών  - Διαχείριση
Κρίσεων Υγείας» “Disaster Management-Health Crisis
Management”
Α’ Εξάμηνο
Μαθήματα Υποχρεωτικά
Διδ.
ώρες
ECTS
Επιδημιολογία Πεδίου - Δημόσια
Υγεία
Ιατρικής Κοινότητας
Μεθοδολογία και Δεοντολογία
της Ιατροβιολογικής Έρευνας
Σύνολο
Β’ Εξάμηνο
Μαθήματα Υποχρεωτικά
Διδ.
ώρες
ECTS
Ιατρική Καταστροφών Ι
Σύνολο
Γ’ Εξάμηνο
Μαθήματα Υποχρεωτικά
Διδ.
ώρες
ECTS
Διαχείριση Κρίσεων Υγείας
Ιατρική Καταστροφών ΙΙ
Σύνολο
Δ’ Εξάμηνο
ECTS
Εκπόνηση μεταπτυχιακής διπλωματικής
εργασίας
Σύνολο
Β. Περιεχόμενο/Περιγραφή μαθημάτων
ΜΑΘΗΜΑ: «ΕΠΙΔΗΜΙΟΛΟΓΙΑ ΠΕΔΙΟΥ  - ΔΗΜΟΣΙΑ
ΥΓΕΙΑ»
Στόχος της ενότητας είναι η εκπαίδευση στις αρχές
και μεθόδους της επιδημιολογικής επιτήρησης και διερεύνησης επιδημίας, με πρακτικό προσανατολισμό και
έμφαση στην απόκτηση πρακτικών δεξιοτήτων. Ειδική
έμφαση δίνεται στην εξοικείωση των εκπαιδευομένων με
τα βασικά είδη επιδημιολογικών μελετών και την οπτική
της δημόσιας υγείας. Σημαντικό μέρος της διδασκαλίας
γίνεται με πρακτικές ασκήσεις και εποπτευόμενη εργασία σε ομάδες. Η αξιολόγηση γίνεται μέσω γραπτών εξε-
τάσεων, όσο και μέσω της συγγραφής ομαδικής εργασίας
και της προφορικής της παρουσίασης. Ποσοστό περίπου
60% της συγκεκριμένης ενότητας παρέχεται και μέσω εξ
αποστάσεως εκπαίδευσης.
ΜΑΘΗΜΑ: «ΙΑΤΡΙΚΗ ΚΟΙΝΟΤΗΤΑΣ»
Στόχος της ενότητας είναι ο φοιτητής να κατανοήσει
τις βασικές έννοιες, ορισμούς και μηχανισμούς που διέπουν τα συστήματα υγείας σε παγκόσμιο επίπεδο. Να
εξοικειωθεί με τις ανισότητες στην υγεία και τα αίτιά τους
και να σταθεί κριτικά στις οικονομικές, κοινωνικές, θρησκευτικές και πολιτισμικές διαφορετικότητες.
Ειδική έμφαση δίνεται στην εξοικείωση των εκπαιδευομένων με θέματα που αφορούν το σχεδιασμό και
αποτίμηση της αποδοτικότητας συστημάτων και παρεμβάσεων στην υγεία σε συνθήκες κανονικότητας αλλά
και κρίσης.
Ιδιαίτερη αναφορά και έμφαση δίνεται επίσης στη
θεωρητική κατάρτιση και πρακτική εξάσκηση των φοιτητών σχετικά:
α) Με τoν τρόπο οργάνωσης και διαχείρισης της πληροφορίας σε περιπτώσεις ανθρωπογενών και φυσικών
ανάστροφων για τους φορείς που εμπλέκονται στην
διαχείριση τους,
β) με τον ρόλο που διαδραματίζουν τα ΜΜΕ (παραδοσιακά και διαδικτυακά) στα θέματα διαχείρισης έκτακτων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1633/11.03.2024
καταστάσεων με μαζικές απώλειες καθώς και σε θέματα
δημόσιας υγείας.
Τέλος στην ενότητα αυτή παρουσιάζονται κάποιοι
από τους τομείς δράσεις της προαγωγής υγείας μέσα
από εφαρμοσμένα προγράμματα και παραδείγματα, έτσι
ώστε να αναδειχθούν οι παράγοντες που επηρεάζουν
την πορεία των δράσεων αυτών και να παρουσιαστούν
καλές πρακτικές για περαιτέρω αξιοποίηση και μελέτη. Η
αξιολόγηση γίνεται μέσω γραπτών εξετάσεων. Ποσοστό
περίπου 60% της συγκεκριμένης ενότητας παρέχεται και
μέσω εξ αποστάσεως εκπαίδευσης.
ΜΑΘΗΜΑ: «ΜΕΘΟΔΟΛΟΓΙΑ ΚΑΙ ΔΕΟΝΤΟΛΟΓΙΑ ΤΗΣ
ΙΑΤΡΟΒΙΟΛΟΓΙΚΗΣ ΕΡΕΥΝΑΣ»
Η μεθοδολογία της έρευνας αποσκοπεί στο να εισάγει τους φοιτητές στην θεωρητική αλλά και πρακτική
προσέγγιση σχεδιασμού και διεξαγωγής ερευνητικών
πρωτοκόλλων, αναζήτησης της διεθνούς βιβλιογραφίας,
συγγραφής και παρουσίασης μίας ερευνητικής εργασίας. Η ποιοτική ιατρική έρευνα προάγει την υγεία του
πληθυσμού, καθώς αποτελεί το συνδετικό κρίκο στη
μελέτη των παραγόντων που την καθορίζουν. Το μάθημα περιλαμβάνει τη μεθοδολογική προσέγγιση ελέγ-
χου της ερευνητικής υπόθεσης, τη διδασκαλία θεμάτων
δεοντολογίας και ηθικής της ιατροβιολογικής έρευνας,
με ιδιαίτερη αναφορά σε ζητήματα προστασίας πνευματικών δικαιωμάτων των ερευνητών και αποφυγής
της λογοκλοπής. Μέσα από ένα συνδυασμό διαλέξεων,
ομαδικών ασκήσεων στην τάξη και ατομικών ασκήσεων,
οι φοιτητές θα κληθούν να αναζητήσουν διεθνή βιβλιογραφία, να συντάξουν μία δημοσιεύσιμη εργασία και να
παρουσιάσουν την δουλειά τους σε μία προσομοίωση διεθνούς συνεδρίου. Η αξιολόγηση γίνεται μέσω γραπτών
εξετάσεων, εργασιών βιβλιογραφικής ανασκόπησης, παρουσίασης επιστημονικού άρθρου. Ποσοστό περίπου
50% της συγκεκριμένης ενότητας παρέχεται και μέσω
εξ αποστάσεως εκπαίδευσης.
ΜΑΘΗΜΑ: «ΔΙΕΘΝΗΣ ΙΑΤΡΙΚΗ Ι»
Στο μάθημα αυτό ο φοιτητής αποκτά γνώσεις και δεξιότητες στην Ταξιδιωτική Ιατρική με έμφαση στις κα-
τευθύνσεις του ΠΟΥ, τους αναγκαίους για κάθε χώρα
εμβολιασμούς και χημειοπροφύλαξη, τα μέτρα για πρόληψη λοιμωδών νοσημάτων που σχετίζονται με διηπει-
ρωτικά ταξίδια κα. Στην ίδια ενότητα περιλαμβάνεται
διδασκαλία και έρευνα σχετικά με την Τροπική Ιατρική
και τη μελέτη των λεγόμενων αναδυόμενων λοιμώξεων.
Στη διδακτική αυτή ενότητα ο φοιτητής θα αποκτήσει
γνώσεις που αφορούν στην αιτιοπαθογένεια, την πρόληψη και την αντιμετώπιση νοσημάτων των ευπαθών
κοινοτήτων. Ιδιαίτερη αναφορά γίνεται στα νοσήματα
της στέρησης, όπως η έλλειψη ασφαλούς τροφής και
νερού, τα νοσήματα που σχετίζονται με την μειωμένη
περιγεννητική φροντίδα μητέρας και νεογνού, καθώς και
τη νοσηρότητα ειδικών ομάδων, όπως οι ουσιοεξαρτημένοι, οι ψυχικά ασθενείς, οι έγκλειστοι, οι φυλακισμένοι,
οι άστεγοι κ.λπ. Στην ίδια ενότητα αυτή δίνεται έμφαση
σε γνώσεις μεταναστευτικής υγείας, επιδημιολογικής
επιτήρησης μεταδιδόμενων νοσημάτων και υγειονομικής επιτήρησης μεταναστευτικών και προσφυγικών
πληθυσμών. Η αξιολόγηση γίνεται μέσω γραπτών εξετάσεων και ατομικής εργασίας, η οποία εκπονείται και
παρουσιάζεται στην αγγλική γλώσσα. Ποσοστό περίπου
30% της συγκεκριμένης ενότητας παρέχεται και μέσω εξ
αποστάσεως εκπαίδευσης.
ΜΑΘΗΜΑ: «ΙΑΤΡΙΚΗ ΚΑΤΑΣΤΡΟΦΩΝ Ι»
Στόχος της ενότητας είναι ο φοιτητής να αποκτήσει
γενικές γνώσεις και τις απαραίτητες δεξιότητες στην Ιατρική Καταστροφών, ως διαχειριστής προγραμμάτων και
σχεδίων αντιμετώπισης μαζικών κρίσεων υγείας.
Στην ενότητα αυτή θα διδαχθούν μαθήματα «Ιατρικής
των Καταστροφών». Ο φοιτητής θα εξοικειωθεί με τις
έννοιες της καταστροφής και της «κρίσης», θα γνωρίσει
τους βασικούς συντελεστές αντιμετώπισης καταστροφών και θα διδαχτεί αρχές αντιμετώπισης μαζικών ατυ-
χημάτων και εκτάκτων καταστάσεων.
Τονίζεται η πολυπαραγοντική προσέγγιση της καταστροφής, η ανάγκη συντονισμού πολλών υπηρεσιών, η
άσκηση ιατρικής σε αντίξοες συνθήκες, η ασφάλεια των
πληθυσμών και του προσωπικού αρωγής, οι συνθήκες
εγκατάστασης και διαβίωσης στον τόπο της καταστροφής. Ακόμη αναλυτικά παρουσιάζονται: η διαλογή και
οργάνωση σταθμών υποδοχής θυμάτων, η παροχή πρώτων βοηθειών kαι η αντιμετώπιση ειδικών καταστροφών,
όπως ορισμένες φυσικές καταστροφές (παλιρροϊκό κύμα
κ.λπ.), τοπικές συρράξεις, ασύμμετρες απειλές (εμπρησμοί, εκρήξεις κ.λπ.), χημικές, βιολογικές και βιομηχανι-
κές καταστροφές και ατυχήματα καθώς και ραδιολογικοί
και πυρηνικοί κίνδυνοι. Ιδιαίτερη έμφαση δίνεται στην
διάγνωση και αντιμετώπιση του μετατραυματικού ψυχικού συνδρόμου και του stress των διασωστών (PTSD).
Στην ίδια ενότητα ο φοιτητής θα αποκτήσει θεωρητικές και πρακτικές γνώσεις διάσωσης και πρώτων βοη-
θειών ως μέλος ή και συντονιστής ομάδας διάσωσης. Θα
διδαχθούν μαθήματα προνοσοκομειακής αντιμετώπισης τραύματος, διακομιδής θυμάτων κάτω από αντίξοες
συνθήκες, καθώς και αρχές νοσοκομειακής επείγουσας
ιατρικής. Ο φοιτητής θα μπορεί να εκτιμήσει τη βαρύτητα ενός τραυματισμού, να συντονίσει και να καθοδηγή-
σει τον απεγκλωβισμό και την αποτελεσματική παροχή
πρώτων βοηθειών, τη διακομιδή των θυμάτων και την
αντιμετώπιση των απωλειών υγείας σε νοσοκομειακή
μονάδα.
Σημαντικό μέρος της διδασκαλίας γίνεται με πρακτικές ασκήσεις, σενάρια και εποπτευόμενη εργασία
αποτίμησης πραγματικών συμβάντων. Η αξιολόγηση
γίνεται μέσω γραπτών εξετάσεων και ατομικής εργασίας, η οποία εκπονείται και παρουσιάζεται στην αγγλική
γλώσσα. Ποσοστό περίπου 30% της συγκεκριμένης ενότητας παρέχεται και μέσω εξ αποστάσεως εκπαίδευσης.
ΜΑΘΗΜΑ: «ΑΝΘΡΩΠΙΣΤΙΚΗ ΙΑΤΡΙΚΗ»
Στη σειρά αυτή των μαθημάτων οι φοιτητές θα διδαχθούν τις αρχές του Διεθνούς Ανθρωπιστικού Δικαίου
και τους μηχανισμούς προστασίας του. Θα αποκτήσουν
γνώσεις για τις συνθήκες της Γενεύης και τα συνοδευτικά τους πρωτόκολλα, την υποχρέωση του σεβασμού
των αμάχων και της περίθαλψης των τραυματιών, για τις
αρχές διπλωματικής εκπροσώπησης και τους Διεθνείς
Οργανισμούς προστασίας του Δικαίου και των Ανθρωπίνων Δικαιωμάτων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1633/11.03.2024
Στην ενότητα αυτή γίνεται εκτενής αναφορά στην
ιδέα της λεγόμενης «Ανθρωπιστικής Ιατρικής», στην
έννοια της ανθρωπιστικής βοήθειας και της ιατρικής
«χωρίς σύνορα». Οι φοιτητές θα μελετήσουν θέματα
σεβασμού και προάσπισης ανθρωπίνων δικαιωμάτων,
συνέπειες χρήσης των απαγορευμένων όπλων, όπως
χημικά και βιολογικά, νάρκες και βόμβες διασποράς.
Θα συζητηθούν μείζονα ανθρωπιστικά θέματα, όπως
η χρήση ελαφρών όπλων, η επιστράτευση παιδιών και
ο βιασμός αμάχων γυναικών, από τη σκοπιά του επαγγελματία υγείας.
Στην ίδια ενότητα ο φοιτητής θα αποκτήσει γνώσεις
για τη συγκρότηση, συντονισμό και παρακολούθηση
προγραμμάτων ανθρωπιστικής και αναπτυξιακής υγειονομικής βοήθειας. Οι φοιτητές θα έρθουν σε επαφή
με μεγάλες Μη Κυβερνητικές Οργανώσεις Αρωγής και
θα εξοικειωθούν με τη διαδικασία συγκρότησης και
υλοποίησης προγραμμάτων ιατρικής ανθρωπιστικής
βοήθειας και αναπτυξιακής συνεργασίας σε θέματα
υγείας, σε χώρες του αναπτυσσόμενου κόσμου. Η αξιολόγηση γίνεται μέσω γραπτών εξετάσεων και ατομικής
εργασίας, η οποία εκπονείται και παρουσιάζεται στην
αγγλική γλώσσα. Ποσοστό περίπου 30% της συγκεκριμένης ενότητας παρέχεται και μέσω εξ αποστάσεως
εκπαίδευσης.
ΜΑΘΗΜΑ: «ΔΙΑΧΕΙΡΙΣΗ ΚΡΙΣΕΩΝ ΥΓΕΙΑΣ»
Η ενότητα αυτή αποτελείται από εντατικά σεμινάρια
σε θεματικές που σχετίζονται άμεσα με τη διαχείριση
κρίσεων υγείας και συγκεκριμένα με τις Πρώτες Βοήθειες
Ψυχικής Υγείας σε κρίσεις και καταστροφές, τη Διαχείριση Κρίσεων Υγείας μέσα από την Οπτική των ΜΜΕ και
της Κοινωνίας των Πολιτών, τις Καλές Πρακτικές στην
υλοποίηση προγραμμάτων υγειονομικής αρωγής, την
Ηλεκτρονική επεξεργασία και ανάλυση επιδημιολογικών δεδομένων. Επιπλέον γίνεται εντατικό σεμινάριο
που αφορά τη Μεθοδολογία έρευνας, συγγραφής και
παρουσίασης Διπλωματικής Εργασίας. Η ενότητα συμπληρώνεται με δύο εντατικά σεμινάρια, το ένα προ-
σανατολισμένο στην Παγκόσμια Υγεία και το άλλο στην
Ιατρική των Καταστροφών, που είναι υποχρεωτικό για το
σύνολο των φοιτητών της κάθε κατεύθυνσης αντίστοιχα.
Τέλος, οι φοιτητές πραγματοποιούν εθελοντική εργασία
διάρκεια 20 ωρών σε συνεργαζόμενους φορείς και ΜΚΟ
και είναι διάρκειας 20 ωρών. Η αξιολόγηση γίνεται μέσω
γραπτών εξετάσεων, συμμετοχής σε ασκήσεις προσομοίωσης και ατομικών εργασιών. Η συγκεκριμένη διδακτική
ενότητα προϋποθέτει φυσική παρουσία του συνόλου
των φοιτητών.
ΜΑΘΗΜΑ: «ΔΙΕΘΝΗΣ ΙΑΤΡΙΚΗ ΙΙ»
Η ενότητα αυτή αποτελείται από εντατικά σεμινάρια
σε θεματικές που σχετίζονται με την Ιατρική στο δρόμο
και την Ιατρική ελαχίστων πόρων, τις βασικές αρχές ανθρωπιστικού δικαίου και την αναγνώριση, ταυτοποίηση
και αποκατάσταση επιζώντων βασανιστηρίων και την
κλιματική αλλαγή σε σχέση με τον άνθρωπο, το περιβάλλον και την υγεία. Η αξιολόγηση γίνεται μέσω γρα-
πτών εξετάσεων και ατομικών εργασιών. Η συγκεκριμένη
διδακτική ενότητα προϋποθέτει φυσική παρουσία του
συνόλου των φοιτητών.
ΜΑΘΗΜΑ: «ΙΑΤΡΙΚΗ ΚΑΤΑΣΤΡΟΦΩΝ ΙΙ»
Η ενότητα αυτή αποτελείται από εντατικά σεμινάρια
σε θεματικές που σχετίζονται με την Ιατρική της Θάλασσας και των Καταδύσεων και την Ιατρική Βουνού και σε
αντίξοες συνθήκες, καθώς και τις βασικές αρχές της αεροπορικής ιατρικής και των διακομιδών. Η αξιολόγηση
γίνεται μέσω γραπτών εξετάσεων και ατομικών εργασιών. Η συγκεκριμένη διδακτική ενότητα προϋποθέτει
φυσική παρουσία του συνόλου των φοιτητών.
ΔΙΠΛΩΜΑΤΙΚΗ ΕΡΓΑΣΙΑ
Ο κάθε φοιτητής εκπονεί και υποστηρίζει τη διπλωματική του εργασία προκειμένου να ολοκληρώσει τις
σπουδές του και να αποφοιτήσει. Η Διπλωματική εργασία μπορεί να είναι πρωτότυπη έρευνα με πρωτογενή
στοιχεία, απλή ή συστηματική ανασκόπηση βιβλιογραφίας, μεταανάλυση, συγγραφή εγχειριδίων ή οδηγών,
εκπόνηση προτάσεων παρέμβασης κ.λπ.
Καθ’ όλη τη διάρκεια της εκπόνησης της διπλωματικής
τους εργασίας, οι φοιτητές καθοδηγούνται και επιβλέπονται κυρίως από τον επιβλέποντα που τους έχει ανατεθεί
αλλά και από τα μέλη της εξεταστικής επιτροπής.
Η υποστήριξη της διπλωματικής εργασίας πραγματοποιείται κατά τη διάρκεια των εξεταστικών περιόδων που
ισχύουν και για τα μαθήματα. Η διπλωματική εργασία
παρουσιάζεται (υποστηρίζεται) από τον υποψήφιο σε
ειδική συνεδρίαση του Προγράμματος και βαθμολογείται από την εξεταστική επιτροπή που έχει οριστεί από
τη Συνέλευση κατόπιν εισήγησης της Συντονιστικής
Επιτροπής.
Οι διπλωματικές εργασίες γράφονται και παρουσιάζονται στα Ελληνικά ή στα Αγγλικά κατά τη βούληση
του φοιτητή, με βάση αναλυτικές οδηγίες που δίδονται
στους φοιτητές στην αρχή του β’ έτους.
Άρθρο 7
Εξ αποστάσεως εκπαίδευση
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών/
τριών, που για τη διεξαγωγή τους απαιτείται η συμμετοχή
των φοιτητών/τριών με φυσική παρουσία.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
Το ΕΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1633/11.03.2024
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
Άρθρο 8
Εξετάσεις και Αξιολόγηση
Μεταπτυχιακών Φοιτητών
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
Π.Μ.Σ.
8.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/
τρια θεωρείται ότι έχει παρακολουθήσει κάποιο μάθημα
(και επομένως έχει δικαίωμα συμμετοχής στις εξετάσεις)
μόνο αν έχει παρακολουθήσει τουλάχιστον το 80% των
ωρών του μαθήματος. Σε αντίθετη περίπτωση, ο μεταπτυχιακός φοιτητής/τρια υποχρεούται να παρακολου-
θήσει εκ νέου το μάθημα κατά το επόμενο ακαδημαϊκό
έτος. Σε περίπτωση που το ποσοστό απουσιών φοιτητή/
τρια ξεπερνά το 20% στο σύνολο των μαθημάτων, τίθεται
θέμα διαγραφής του. Το εν λόγω θέμα εξετάζεται από
τη Σ.Ε., η οποία γνωμοδοτεί σχετικά στη Συνέλευση της
Ιατρικής Σχολής.
8.4 Η αξιολόγηση των μεταπτυχιακών φοιτητών/
τριών και η επίδοσή τους στα μαθήματα που υποχρεούνται να παρακολουθήσουν στο πλαίσιο του Π.Μ.Σ.
πραγματοποιείται στο τέλος κάθε εξαμήνου με γραπτές
ή προφορικές εξετάσεις ή με εκπόνηση εργασιών καθ’
όλη τη διάρκεια του εξαμήνου ή γραπτές εργασίες ή και
με συνδυασμό όλων των παραπάνω. Ο τρόπος αξιολόγησης ορίζεται από τον/ην διδάσκοντα/ουσα του κάθε
μαθήματος. Κατά τη διεξαγωγή γραπτών ή προφορικών
εξετάσεων, ως μεθόδων αξιολόγησης, εξασφαλίζεται
υποχρεωτικά το αδιάβλητο της διαδικασίας. Η βαθμολόγηση γίνεται στην κλίμακα 1-10. Τα αποτελέσματα
των εξετάσεων ανακοινώνονται από τον διδάσκοντα
και αποστέλλονται στη Γραμματεία του ΠΜΣ και της
Ιατρικής Σχολής μέσα σε τέσσερις (4) εβδομάδες το αργότερο από την εξέταση του μαθήματος. Σε περίπτωση
που κατ’ επανάληψη σημειώνεται υπέρβαση του ανωτέρω ορίου από διδάσκοντα/ουσα, ο/η Διευθυντής/
ντρια του Π.Μ.Σ. ενημερώνει σχετικά τη Συνέλευση της
Ιατρικής Σχολής.
8.5 Το ποσοστό συμμετοχής των εργασιών στον τελικό
βαθμό του κάθε μαθήματος καθορίζεται για κάθε μάθημα ξεχωριστά, έπειτα από εισήγηση του/ης διδάσκοντα/
ουσας κάθε μαθήματος και αναγράφεται στον Οδηγό
Σπουδών του Π.Μ.Σ.
8.6 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.7 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.8 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.9 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.10 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής.
8.11 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης της Ιατρικής Σχολής.
8.12 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.13 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης της Ιατρικής
Σχολής συντάσσεται σχετικό πρακτικό και καταστρέφονται - εκτός αν εκκρεμεί σχετική ποινική, πειθαρχική ή
οποιαδήποτε άλλη διοικητική διαδικασία.
8.14 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1633/11.03.2024
/ɇɅɀ
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών μαθημάτων
και να εκπονήσει μεταπτυχιακή διπλωματική εργασία,
συγκεντρώνοντας έτσι εκατόν είκοσι (120) ECTS.
Άρθρο 9
Εκπόνηση Μεταπτυχιακής
Διπλωματικής Εργασίας
9.1 Η ανάθεση μεταπτυχιακής διπλωματικής εργασίας
(ΜΔΕ) γίνεται μετά την παρακολούθηση όλων των μαθημάτων του προγράμματος σπουδών και την επιτυχή
εξέταση σε αυτά.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό χαρακτήρα και να συντάσσεται σύμφωνα
με τις οδηγίες συγγραφής που είναι αναρτημένες στην
ιστοσελίδα του κάθε Π.Μ.Σ.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η ΣΕ ορίζει τον/
την επιβλέποντα/ουσα αυτής και συγκροτεί την τριμελή
εξεταστική επιτροπή για την έγκριση της εργασίας, ένα
από τα μέλη της οποίας είναι και ο/η επιβλέπων/ουσα.
Η γλώσσα συγγραφής της μεταπτυχιακής διπλωματικής
εργασίας μπορεί να είναι η αγγλική ή η ελληνική και ορίζεται μαζί με τον ορισμό του θέματος.
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) Μέλη Διδακτικού Ερευνητικού Προσωπικού
(Δ.Ε.Π.), Ειδικού Εκπαιδευτικού Προσωπικού (Ε.Ε.Π.),
Εργαστηριακού Διδακτικού Προσωπικού (Ε.ΔΙ.Π.) και
Ειδικού Τεχνικού Εργαστηριακού Προσωπικού (Ε.Τ.Ε.Π.)
της Ιατρικής Σχολής ή άλλων Τμημάτων του ΕΚΠΑ ή
άλλου Ανώτατου Εκπαιδευτικού Ιδρύματος (Α.Ε.Ι.) ή
Ανώτατου Στρατιωτικού Εκπαιδευτικού Ιδρύματος
(Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους,
β) ομότιμοι Καθηγητές ή αφυπηρετήσαντα μέλη Δ.Ε.Π.
της Ιατρικής Σχολής ή άλλων Τμημάτων του ΕΚΠΑ ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της ΣΕ δύναται να ανατίθεται η επίβλεψη
διπλωματικών εργασιών και σε μέλη Δ.Ε.Π., Ε.Ε.Π., Ε.Τ.Ε.Π.
και Ε.ΔΙ.Π. της Ιατρικής Σχολής, που δεν έχουν αναλάβει
διδακτικό έργο στο Π.Μ.Σ.
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο "ΠΕΡΓΑΜΟΣ",
σύμφωνα με τις αποφάσεις της Συγκλήτου του ΕΚΠΑ.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
Άρθρο 10
Υποχρεώσεις και Δικαιώματα
Μεταπτυχιακών Φοιτητών
10.1 Οι μεταπτυχιακοί/ες φοιτητές/τριες έχουν όλα τα
δικαιώματα και τις παροχές που προβλέπονται και για τους
φοιτητές του πρώτου κύκλου σπουδών, έως και τη λήξη
τυχόν χορηγηθείσας παράτασης φοίτησης, πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.
career.uoa.gr/ypiresies/).
10.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Π.Μ.Σ., διαλέξεις ή
άλλες επιστημονικές εκδηλώσεις του Π.Μ.Σ. κ.ά.
10.5 Η Συνέλευση της Ιατρικής Σχολής του ΕΚΠΑ, μετά
την εισήγηση της Σ.Ε., δύναται να αποφασίσει τη διαγραφή μεταπτυχιακών φοιτητών/τριών εάν:
- υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1633/11.03.2024
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Οι φοιτητές/τριες μπορούν να συμμετέχουν σε
διεθνή προγράμματα ανταλλαγής φοιτητών/τριων, όπως
το πρόγραμμα ERASMUS + ή CIVIS, κατά την κείμενη
νομοθεσία. Στην περίπτωση αυτή ο μέγιστος αριθμός
ECTS που μπορούν να αναγνωρίσουν είναι τριάντα
(30). Η δυνατότητα αυτή παρέχεται μετά το Α’ εξάμηνο
σπουδών τους. Οι φοιτητές/τριες θα πρέπει να κάνουν
αίτηση προς τη Σ.Ε. και να ακολουθήσουν τους όρους
του προγράμματος.
Το Π.Μ.Σ. μπορούν να το παρακολουθήσουν και φοιτητές/τριες από διεθνή προγράμματα ανταλλαγής φοι-
τητών/τριών, όπως το πρόγραμμα ERASMUS+, σύμφωνα
με τις συναφθείσες συνεργασίες.
10.8 Οι φοιτητές/τριες μπορούν να κάνουν πρακτική
άσκηση σε φορείς και οργανισμούς που δραστηριοποιούνται στο πεδίο σε θέματα διαχείρισης κρίσεων και κα-
ταστροφών. Η πρακτική άσκηση λαμβάνει είκοσι (20)
ECTS που δεν προσμετρώνται στα εκατόν είκοσι (120)
ECTS του κανονικού προγράμματος σπουδών. Πρακτική
Άσκηση μπορεί να γίνει και μέσω των προγραμμάτων
ανταλλαγής π.χ. Erasmus +, σύμφωνα με την κείμενη
νομοθεσία.
10.9 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
10.10 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρό-
γραμμα σπουδών ή σε δύο (2) Προγράμματα Μεταπτυχιακών Σπουδών του ίδιου ή άλλου Τμήματος, του ίδιου
ή άλλου Α.Ε.Ι.
10.11 Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας από
τους/ις μεταπτυχιακούς φοιτητές/τριες (βλ. άρθρο 17).
10.12 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.13 Για τη συμμετοχή τους στο Π.Μ.Σ. «Παγκόσμια
Υγεία-Ιατρική των Καταστροφών» οι μεταπτυχιακοί/ες
φοιτητές/τριες καταβάλλουν τέλη φοίτησης που ανέρχονται στο ποσό των χιλίων ευρώ (1.000,00 €) ανά εξά-
μηνο. Η καταβολή του τέλους γίνεται στην αρχή κάθε
εξαμήνου.
Άρθρο 11
Απαλλαγή Διδάκτρων
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοινωνικά
κριτήρια και τις προϋποθέσεις αριστείας κατά τον πρώτο
κύκλο σπουδών, σύμφωνα με την ισχύουσα νομοθεσία.
Η απαλλαγή αυτή παρέχεται για τη συμμετοχή σε ένα
μόνο Π.Μ.Σ. Σε κάθε περίπτωση, οι απαλλασσόμενοι/ες
φοιτητές/τριες δεν ξεπερνούν το ποσοστό του τριάντα
τοις εκατό (30%) του συνολικού αριθμού των φοιτητών/
τριων που εισάγονται στο Π.Μ.Σ. ανά ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ.. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ..
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής και εκδίδεται αιτιολογημένη απόφαση
περί αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη διάταξη 3.3 του παρόντος κανονισμού, απαλλάσσονται
από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
Άρθρο 12
Υποτροφίες και Βραβεία
Για την πραγματοποίηση των σπουδών τους οι φοιτητές/τριες μπορούν να λάβουν υποτροφίες και βραβεία.
12.1 Οι υποτροφίες αυτές διακρίνονται σε:
α) υποτροφίες αριστείας (μέχρι δύο ανά ειδίκευση),οι
οποίες αποδίδονται στους/ις αριστούχους φοιτητές/τριες του Π.Μ.Σ. βάσει της επίδοσής τους στα μαθήματα
του Α’ έτους.
Η συντονιστική επιτροπή του μεταπτυχιακού αποφασίζει κατά βούληση το συνολικό ύψος της υποτροφίας,
που σε κάθε περίπτωση δεν μπορεί να υπερβαίνει το
ποσό των διδάκτρων που αντιστοιχούν σε ένα εξάμηνο φοίτησης. Εναπόκειται, ωστόσο, στην ευχέρεια της
συντονιστικής επιτροπής η απόφαση για μη χορήγηση
υποτροφίας, εφόσον φοιτητής δεν πληροί το σύνολο
των προϋποθέσεων επίδοσης αυτής.
Προϋποθέσεις
Υποψηφιότητα για υποτροφίες αριστείας μπορούν
να καταθέσουν οι μεταπτυχιακοί φοιτητές/τριες που
έχουν ολοκληρώσει το ήμισυ της κανονικής διάρκειας
φοίτησης.
Κριτήρια
- βαθμολογική επίδοση στα μαθήματα (με μέσο όρο
μεγαλύτερο ή ίσο του οκτώ)
- επιτυχής ολοκλήρωση όλων των μαθημάτων σύμφωνα με το πρόγραμμα σπουδών
- ατομικό και οικογενειακό εισόδημα
Σε περίπτωση ισοβαθμίας και σύμπτωσης εισοδήματος, γίνεται κλήρωση. Σε περίπτωση που ο/η φοιτητής/
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1633/11.03.2024
τρια αποποιηθεί την υποτροφία, παρέχεται στον/στην
επόμενο/η στη σειρά κατάταξης.
Διαδικασία
Οι φοιτητές/τριες μετά την πρόσκληση υποβάλλουν
στη Γραμματεία της Ιατρικής Σχολής αίτηση συνοδευόμενη υποχρεωτικά από τα κατωτέρω δικαιολογητικά:
1) αναλυτική βαθμολογία
2) πρόσφατο εκκαθαριστικό εφορίας (ατομικό και οικογενειακό)
Η Σ.Ε του ΠΜΣ εξετάζει τις υποψηφιότητες και εισηγείται στη Συνέλευση της Ιατρικής Σχολής, η οποία απο-
φασίζει σχετικά.
β) ανταποδοτικές υποτροφίες. Η Συνέλευση της Ιατρικής Σχολής δύναται να χορηγεί έως τρεις (3) ανταπο-
δοτικές υποτροφίες για διεξαγωγή επικουρικού διδακτικού έργου σε προγράμματα σπουδών α’ κύκλου σε
μεταπτυχιακούς φοιτητές/τριες ανάλογα με τον αριθμό
εισακτέων του ΠΜΣ και τις οικονομικές δυνατότητες του
Προγράμματος κατόπιν εισήγησης της Σ.Ε. του ΠΜΣ.
Το ποσό της ανταποδοτικής υποτροφίας δύναται να
καλύπτει μέρος ή το σύνολο των τελών φοίτησης και
υπολογίζεται βάσει πραγματικών ωρών απασχόλησης.
Η αμοιβή ανά ώρα αποφασίζεται στην αρχή κάθε έτους
με εισήγηση της Σ.Ε. και απόφαση της Συνέλευσης της Ιατρικής Σχολής. Η απόφαση αυτή γνωστοποιείται στους/
ις φοιτητές/τριες του Π.Μ.Σ.
Το κόστος των ανταποδοτικών υποτροφιών δύναται
να βαρύνει τον προϋπολογισμό έργων/προγραμμάτων,
τα οποία χρηματοδοτούνται από ιδιωτικούς, διεθνείς
και ίδιους πόρους του άρθρου 230 του ν. 4957/2022,
καθώς και συγχρηματοδοτούμενων έργων του Εταιρικού
Συμφώνου για το Πλαίσιο Ανάπτυξης (ΕΣΠΑ).
Για τη χορήγηση ανταποδοτικών υποτροφιών ισχύουν οι προϋποθέσεις, τα κριτήρια και η διαδικασία της
παραγράφου 12 α) για απονομή υποτροφιών αριστείας.
Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού (Δ.Ε.Π.)
κατά την άσκηση του διδακτικού τους έργου, η άσκηση
των φοιτητών α’ κύκλου, η διεξαγωγή φροντιστηρίων,
εργαστηριακών ασκήσεων, η εποπτεία εξετάσεων και η
διόρθωση ασκήσεων.
12.2 Βραβεία Αριστείας. Το ΠΜΣ μπορεί να απονέμει
βραβεία αριστείας στους/ις τρεις πρώτους φοιτητές/τριες κάθε σειράς με την ολοκλήρωση των μαθημάτων του
Α’ και Β’ εξαμήνου, έπειτα από εισήγηση της Σ.Ε. και απόφαση της Συνέλευσης της Ιατρικής Σχολής. Τα βραβεία
δεν έχουν οικονομικό όφελος. Το βραβείο υπογράφεται
από τον Διευθυντή/ντρια του Π.Μ.Σ. και τον Πρόεδρο
της Ιατρικής Σχολής.
Προϋποθέσεις
1. Μέσος όρος μαθημάτων Α’ και Β’ εξαμήνου μεγαλύτερος/ίσος του οκτώ.
2. Ολοκλήρωση και επιτυχής εξέταση στην εξεταστική
του Φεβρουαρίου (Α’ εξάμηνο) και Ιουνίου (Β’ εξάμηνο)
στα κανονικά έτη σπουδών (Α’ και Β’ εξάμηνο κάθε σειράς).
Διαδικασία
Μετά την κατάθεση της βαθμολογίας του Ιουνίου, η
Σ.Ε. εξετάζει τις βαθμολογίες των φοιτητών/τριών της
σειράς, και εφ’ όσον πληρούνται οι προηγούμενες προϋποθέσεις κατατάσσει τους/τις φοιτητές/τριες σε φθί-
νουσα σειρά (ως προς τον μέσο όρο της βαθμολογίας
τους) και εισηγείται στη Συνέλευση της Ιατρικής Σχολής
την απονομή βραβείων στους/ις τρεις (3) πρώτους φοιτητές/τριες.
Μέσος Όρος: Σε όλες τις περιπτώσεις απονομής υποτροφιών ή βραβείων ο μέσος όρος υπολογίζεται από
τον τύπο:
Μέσος Όρος =/ΣΠΜ
όπου:
Ν = αριθμός μαθημάτων των εξαμήνων κατά περίπτωση,
ΒΜκ= βαθμός του μαθήματος κ,
ΠΜκ = πιστωτικές μονάδες του μαθήματος κ,
ΣΠΜ = σύνολο πιστωτικών μονάδων του/των εξαμήνου(ων) κατά περίπτωση.
Άρθρο 13
Υποδομή και Χρηματοδότηση του ΠΜΣ
13.1 Για την εύρυθμη λειτουργία του Π.Μ.Σ. διατίθενται
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια της
Ιατρικής Σχολής του ΕΚΠΑ.
13.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία της Ιατρικής Σχολής
του ΕΚΠΑ.
13.3 Η χρηματοδότηση του Π.Μ.Σ. μπορεί να προέρχεται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων,
ζ) κάθε άλλη νόμιμη πηγή.
13.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας, εφόσον αυτό προβλέπεται στην απόφαση ίδρυσης
του Π.Μ.Σ.
13.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
13.6 Οι πόροι των Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ.
Όταν τα έσοδα του Π.Μ.Σ. προέρχονται από δωρεές,
χορηγίες και πάσης φύσεως οικονομικές ενισχύσεις,
κληροδοτήματα ή πόρους από ερευνητικά έργα ή προγράμματα, πραγματοποιείται η παρακράτηση υπέρ
Ε.Λ.Κ.Ε. που ισχύει για τα έσοδα από αντίστοιχες πηγές
χρηματοδότησης,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1633/11.03.2024
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 14
Ανάθεση Διδασκαλίας/Διδάσκοντες στο Π.Μ.Σ.
14.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης της Ιατρικής Σχολής στις ακόλουθες κατηγορίες διδασκόντων:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. της Ιατρικής Σχολής ή άλλων Τμημάτων του
ΕΚΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
14.2 Όλες οι κατηγορίες διδασκόντων/ουσών δύνανται
να αμείβονται αποκλειστικά από τους πόρους του Π.Μ.Σ.
Δεν επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων
επενδύσεων. Με απόφαση της Συνέλευσης της Ιατρικής
Σχολής, καθορίζεται το ύψος της αμοιβής κάθε διδάσκοντος/ουσας. Ειδικώς οι διδάσκοντες/ουσες που έχουν την
ιδιότητα μέλους Δ.Ε.Π. δύνανται να αμείβονται επιπρόσθετα για έργο που προσφέρουν προς το Π.Μ.Σ., εφόσον
εκπληρώνουν τις ελάχιστες εκ του νόμου υποχρεώσεις
τους, όπως ορίζονται στην παρ. 2 του άρθρου 155 του
ν. 4957/2022. Το τελευταίο εδάφιο εφαρμόζεται αναλογικά
και για τα μέλη Ε.Ε.Π., Ε.ΔΙ.Π. και Ε.Τ.ΕΠ., εφόσον εκπληρώνουν τις ελάχιστες εκ του νόμου υποχρεώσεις τους.
14.3 Με απόφαση της Συνέλευσης της Ιατρικής Σχολής
δύναται να ανατίθεται επικουρικό διδακτικό έργο στους
υποψήφιους διδάκτορες της Ιατρικής Σχολής, υπό την
επίβλεψη διδάσκοντος/ουσας του Π.Μ.Σ.
14.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Ιατρικής
Σχολής, κατόπιν εισήγησης της Συντονιστικής Επιτροπής
του Π.Μ.Σ.
Οι αποφάσεις της Συνέλευσης της Ιατρικής Σχολής
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
14.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Συνέλευσης της Ιατρικής
Σχολής η ανάθεση διδακτικού έργου δύναται να τροποποιείται κατά τη διάρκεια του ακαδημαϊκού έτους.
14.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 15
Απονομή Διπλώματος
Μεταπτυχιακών Σπουδών
15.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
της Ιατρικής Σχολής διαπιστώνει την ολοκλήρωση των
σπουδών προκειμένου να χορηγηθεί το Δίπλωμα Μεταπτυχιακών Σπουδών (Δ.Μ.Σ.).
15.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
15.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομένου).
15.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
15.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών στην «Παγκόσμια Υγεία-Ιατρική
των Καταστροφών».
Άρθρο 16
Ορκωμοσία
16.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου τίτ-
λου του διπλώματος. Η καθομολόγηση γίνεται στο πλαίΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1633/11.03.2024
σιο της Συνέλευσης της Ιατρικής Σχολής και σε χώρο της
Ιατρικής Σχολής, παρουσία του/ης Διευθυντή/ντριας του
Π.Μ.Σ., του Προέδρου της Ιατρικής Σχολής, του Κοσμήτορα της Σχολής Επιστημών Υγείας ή του/της Αναπληρωτή/
τριας του/της και, κατά τις δυνατότητες, ενδεχομένως
εκπροσώπου του Πρυτάνεως.
16.2 Αίτημα για τελετή ορκωμοσίας μεταπτυχιακών φοιτητών/τριών στη Μεγάλη Αίθουσα Τελετών του Κεντρικού
κτηρίου εξετάζεται κατά περίπτωση από τον Πρύτανη, βάσει εκτίμησης των εκάστοτε δυνατοτήτων και του αριθμού
των ορκιζόμενων που θα δηλώνεται από τη Γραμματεία
του Π.Μ.Σ. στη Διεύθυνση Εκπαίδευσης και Έρευνας.
16.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
της Ιατρικής Σχολής εξαίρεση από την υποχρέωση καθομολόγησης. Η εξαίρεση από την υποχρέωση καθομολό-
γησης εγκρίνεται από τον Πρόεδρο της Ιατρικής Σχολής
και τον Αντιπρύτανη Ακαδημαϊκών, Διεθνών Σχέσεων
και Εξωστρέφειας.
Άρθρο 17
Αξιολόγηση Π.Μ.Σ.
17.1 Αξιολόγηση από την Εθνική Αρχή Ανώτατης Εκπαίδευσης.
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης της Ιατρικής Σχολής που διορ-
γανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχε-
τικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
17.2 Εσωτερική αξιολόγηση
Η εσωτερική αξιολόγηση των ΠΜΣ πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
ΠΜΣ και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του ΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
Η εσωτερική αξιολόγηση των ΠΜΣ περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του ΠΜΣ, έτσι ώστε να εξασφαλίζεται ο σύγχρονος χαρακτήρας του ΠΜΣ,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του ΠΜΣ.
Τα αποτελέσματα κοινοποιούνται στη ΣΕ και αποβλέπουν στη βιωσιμότητα του Προγράμματος, το υψηλό
επίπεδο σπουδών, τη βελτίωση των παροχών του και
την αποδοτικότητα των διδασκόντων του.
Άρθρο 18
Χρονική Διάρκεια Λειτουργίας του Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2028-2029 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με την ισχύουσα
νομοθεσία.
Άρθρο 19
Μεταβατικές Διατάξεις
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα
Κανονισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στον παρόντα Κανονισμό, αρμόδια να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1633/11.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201633.pdf | Tokens: 61888]